Kadri Mälk

Kadri Mälk (aastani 1976 Kadri Sõerd; 27. jaanuar 1958 Tallinn – 1. jaanuar 2023) oli eesti ehtekunstnik ja õppejõud. Mälk oli üks Eesti ehtekunsti koolkonna loojaid ja selle silmapaistev esindaja. Kadri Mälk oli arstist ema ja psühholoogist isa ainus laps. Varases nooruses veetis ta palju aega vanaisa juures Abja-Paluojal. Aastatel 1965–1976 õppis ta Nikolai Gogoli nimelises Tallinna 21. Keskkoolis. Kunstiõpinguid alustas 1977–1981 Tartu Kunstikoolis maali ja dekoratsiooni erialal (lõpetas cum laude, diplomitöö juhendaja Sirje Parve). Aastatel 1981–1986 õppis Mälk Eesti NSV Riiklikus Kunstiinstituudis ehtekunsti erialal professor Leili Kuldkepi käe all. Aastatel 1993–1994 õppis ta Helsingi Ülikoolis ja Lahti Kujunduskunsti Instituudis gemmoloogiat Esko Timoneni juhendamisel. Seejärel jätkas ta õpinguid Bernd Munsteineri kivilõikeateljees Saksamaal. Kivilihvimise ja gemmoloogia alal täiendas ta end ka Peterburis. 2003. aastal oli Mälk Portugalis residentuuris. Aastail 1986–1993 töötas Mälk vabakunstnikuna. Tema esimene ateljee asus Gonsiori tänaval, teine Sulevimäel. 1989. aastal alustas Mälk õppejõutööd toonases Tallinna Kunstiülikoolis. 1996. aastast oli Eesti Kunstiakadeemia ehte- ja sepakunsti eriala professor. Mälk töötas külalisõppejõuna ka paljudes välisülikoolides, alustades 1996. aastal Kuninglikust Kunstikolledžist Londonis ning lõpetades 2015. ja 2016. aasta sügisel Müncheni Kunstiakadeemiaga. Mälgu esimene isikunäitus toimus 1989. aastal Tallinna Kunstihoone galeriis koostöös sisearhitekt Pille Lausmäega, kes kujundas näitusele vitriinid. Sama näitus oli hiljem väljas ka Tartu Kunstimuuseumis. 1999. aastal asutas Mälk ehtekunstirühmituse õhuLoss. 2004. aastal valmis režissöör Marianne Kõrveri (Exitfilm) dokumentaalfilm Mälgust "Kujutluse tume taevas". Aastatel 2005 ja 2012 oli Mälk kunstiajakirja Kunst.ee ehtekunsti erinumbri külalistoimetaja. 2008. aastal algas koostöö saksa kirjastusega Arnoldsche. 2015. aastast tegeles ta ka ikoonimaaliga. Ta oli üks kunstnikupalga saajaid aastatel 2022‒2024. Ta oli emeriitprofessor alates 2022. aastast. 2008. aastal asutas Mälk heategevusfondi Noor Eesti Ehe, mis toetas noori andekaid ehtekunstnikke. Mälgu kunstiteoseid on eksponeeritud üle kogu maailma. Tema ehteid on omandanud lisaks Eesti Tarbekunsti- ja Disainimuuseumile ka Victoria ja Alberti muuseum Londonis, Šveitsi Rahvusmuuseum Zürichis, Ermitaaž Peterburis, Smithsoniani Rahvusmuuseum New Yorgis, Houstoni Kaunite Kunstide Muuseum USA-s, LACMA Los Angeleses, KunstgewerbeMuseum Berliinis, Museum für Kunst und Gerwerbe Hamburgis, Cominelli Foundation Permanent Collection Itaalias ja paljud teised avalikud kunstikogud. 1989 Tallinna Kunstihoone galerii 1989 Tartu Kunstimuuseum 1991 Verkaranta kunstikeskus, Tampere, Soome 1993 Luum Galerii, Tallinn 1994 Saaremaa Muuseum, Kuressaare 1995 Galerie Néon, Brüssel, Belgia 1996 Galerie Farel, Aigle, Šveits 1997 Rotermanni soolaladu, Tallinn 1998 Galerie Biró, München, Saksamaa 2000/01 "Arhipelaag. Igatsus", Tarbekunstimuuseum, Tallinn 2002 "Fata Morgana", Konstepidemin, Göteborg, Rootsi 2003 Galeria Shibuichi, Porto, Portugal 2004 "Fata Morgana", Galeria Reverso, Lissabon, Portugal 2007 Espace Solidor, Cagnes-sur-Mer, Prantsusmaa (koos Piret Hirve ja Tanel Veenrega) 2007 Galerie Biró, München, Saksamaa (koos Piret Hirve ja Tanel Veenrega) 2010 Hingepalve kabel, Dominiiklaste klooster, Tallinn 2016 TESTAMENT, Tallinna Niguliste kirik 2016 Portreegalerii, Tallinn 2016 Galerie Biró, München, Saksamaa 2017 Louise Smit, Amsterdam, Holland Mälk on avaldanud kümmekond erialast teost, sh rahvusvahelise ehtekunsti näituse kataloogi "Millenium" (1997), autoriraamatu "Kadri Mälk" (1999), "Metall 1" (1999), "Metall 2" (2004), "Metall 3" (2014), "Nocturnus" (2002), "Twilight" (2005), "Chroma. Monochroma" (2007), "Just Must" (2008), "Rauast/On Iron" (2013) ja "Õhuloss. Castle in the Air. Jewellery from Estonia" (2011). 2016. aastal andis Saksamaa kunstiraamatute kirjastus Arnoldsche Art Publishers välja Kadri Mälgu loomingu ülevaateraamatu "Testament". 2022. aastal ilmus temalt ka raamat "Õpetaja", mis tutvustab ehtekunsti emeriitprofessorit Leili Kuldkeppi (1931–2008) kui isiksust ja tema õpetamismeetodeid. 1987 – Eesti noore tarbekunstniku aastapreemia 1988 – IV tarbekunstitriennaali grand prix 1992 – Soome PRIX ARTICA Honourable Mention 1994 – Kristjan Raua preemia 1995 – Est-Fem, ajakirja Eesti Naine preemia 1997 – Award of Excellence, Shippo Conference, Tōkyō 1997 – Eesti Kultuurkapitali kujutava ja rakenduskunsti sihtkapitali aastapreemia (näituse "Millennium" kureerimine) 1998 – Eesti Vabariigi kultuuripreemia 2001 – Ars Ornata Südamepreemia, Köln 2003 – Portugali Vabariigi Teeneteordeni ohvitseririst 2004 – Ted Noteni kuldpreemia, Amsterdam 2005 – 2. Euroopa kaasaegse ehtekunsti triennaali grand prix, Belgia 2015 – stipendium "Ela ja sära" 2016 – Baieri riigipreemia, München 2017 – Valgetähe V klassi teenetemärk 2017 – Eesti Vabariigi kultuuripreemia 2017 – Kristjan Raua preemia (näitus Niguliste muuseumis koos senist loomingut ning loometeed koondava raamatuga, samuti teedrajav tegevus ehtekunstniku ja õppejõuna) Kadri Mälgu isa oli psühholoog Juhan Sõerd, lesk on eesti tõlkija ja literaat Mati Sirkel. Varem on ta abielus olnud Kaljo Mälgu ja teatrikunstnik Vadim Fomitševiga. "Kristjan Raua preemia 2017: kes väärivad tunnustamist?" Postimees, 20. mai 2017 Linnar Priimägi: "Ehte-eri – kunstilise sallivuse manifest" Sirp, 29. november 2012 Hendrik Alla: "Ehtekunstnik Kadri Mälk esitleb oma loomingut näitustel ning raamatus" Postimees Kultuur, 26. september 2016 Testament. Lk 280. Testament. Lk 284. Testament. Lk 290–292. Mari Peegel: "Kadri Mälk: kivi on metsik nagu loom" Eesti Päevaleht, 1. oktoober 2016 Testament. Lk 310. Testament. Lk 294. Testament. Lk 298. Testament. Lk 296. Kadri Mälk EKA Testament. Lk 304. Testament. Lk 306. Kujutluse tume taevas (2004) Eesti Filmi Andmebaas "kunst.ee 4/2007". Originaali arhiivikoopia seisuga 20. september 2017. Vaadatud 19. septembril 2017. Testament. Lk 314. Testament. Lk 318. "Uued kunstnikupalgalised on Karlson, Kongi, Mälk, Soans ja Toomik" ERR kultuur, 17. november 2021 Emeriitprofessor Kadri Mälgu "viimane loeng" EKA, 21. juuni 2022 Vision Sihtasutus Noor Eesti Ehe "Ehtekunstnik Kadri Mälk esitleb oma raamatut "Õpetaja"" Postimees, 6. juuni 2022 Maris Meiessaar: "Kadri Mälk usub ehtemaagiasse" Eesti Päevaleht, 6. september 2008 "Kultuuripreemiate laureaadid". Originaali arhiivikoopia seisuga 2. aprill 2016. Vaadatud 18. septembril 2017. "Ela ja Sära stipendiumi saajad 2000 - 2017". Originaali arhiivikoopia seisuga 20. september 2017. Vaadatud 19. septembril 2017. "Kadri Mälk sai Saksamaal auhinna" Postimees Kultuur, 2. märts 2016 Reet Varblane: "Autasu – Baieri riigipreemia Kadri Mälgule" Sirp, 11. märts 2016 Eesti riiklike teenetemärkide kavaleride andmebaas presidendi kantselei kodulehel (president.ee). Testament. Testament, Arnoldsche Art Publishers, Tallinna Raamatutrükikoda: 2016. ISBN 978-3-89790-485-9 "Pealelend: Kadri Mälk" Sirp, 15. september 2006 Maris Meiessaar. "Kadri Mälk usub ehtemaagiasse" Eesti Päevaleht, 6. september 2008 Mari Peegel. "Kadri Mälk: kivi on metsik nagu loom" Eesti Päevaleht, 1. oktoober 2016 Pekka Erelt. "Kadri Mälgu Elu raamat" Eesti Ekspress, 12. oktoober 2016 Stacey Koosel. "Tabud ja testamendid" Sirp, 21. oktoober 2016 Peeter Sauter. "Testament Niguliste kirikus ja Portreegaleriis" KesKus, 20. detsember 2016 Urmas Lüüs. "Silmale nähtamatu maailma tõlk. Usutlus ehtekunstnik Kadri Mälguga" Müürileht, 24. detsember 2016 Kadri Mälk. "Eesti mõjukad inimesed" Sirp, 22. detsember 2017